पाएं अपने शहर की ताज़ा ख़बरें और फ्री ई-पेपरडाउनलोड करें
जबलपुर। दिल्ली दुष्कर्म की घटना के बाद अब रेलवे ने भी महिलाओं की सुरक्षा को लेकर एहतियाती कदम उठाने शुरू कर दिये हैं। आरपीएफ कमांडेंट ने स्पेशल लेडीज फोर्स का गठन करते हुए उन्हें विशेष अधिकार भी सौंप दिए हैं। हाल फिलहाल इसमें पांच महिला कर्मियों को शामिल किया गया है।
टीम कहीं भी और कभी भी छापेमारी कर सकेगी। रेलवे में महिला अपराधों पर काबू करने के लिए कमांडेंट सैय्यद सरफराज अहमद ने खास तरह की टीम बनाई है। महिला वाहिनी के नाम से गठित स्पेशल फोर्स स्टेशन पर पैनी नजर तो रखेगी ही, साथ में ट्रेनों में धरपकड़ भी कर सकेगी। टीम के लिए चौबीसों घंटे कार्य के अधिकार सौंपे गए हैं।
जानकारों का मानना है कि कई ऐसे मामले रहे हैं, जिनमें महिला कर्मियों की मौजूदगी बेहद जरूरी होती है। कई मर्तबा महिला कर्मी के साथ में न होने से कार्यवाही रोकने तक की नौबत आ जाती है। उमीद की जा रही है कि महिला वाहिनी से महिला का सफर और महिला अपराधियों पर शिकंजा कसने में भी आसानी होगी।
टीम के दायरे में
महिला कोचों पर कार्यवाही कर पुरुष यात्रियों की धरपकड़ कर सकेंगी।
आरक्षण काउंटर पर महिला दलालों पर निगरानी रखी जा सकेगी।
अवैध महिला वेण्डरों के खिलाफ कार्यवाही करने के अधिकार होंगे।
चेन पुलिंग के मामलों में भी आरोपी महिलाओं पर कसा जा सकेगा शिकंजा।
आपराधिक महिलाओं की निगरानी तथा धरपकड़ में होगी आसानी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva zho_Hant eng_Latn